kardosdrur/scandi-wiki huggingface dataset:
Gangsted Kirke

Gangsted Kirke, Gangsted Sogn, Voer Herred i det tidligere Århus Amt.

Bygningshistorie 
Kirkens skib og kor er bygget i romansk stil. Materialet er granitkvadre på en skråkantsokkel. Norddøren (kvindedøren) og flere vinduer ses tilmurede. Udfor syddøren byggedes i den sene middelalder et våbenhus i rå granit og bindingsværk. Tårnet er ligeledes opført sengotikkens tid. Her er byggematerialet munkesten og genanvendte granitkvadre. Tårnet afsluttes foroven med et pyramidetag, på hvis vindfløj ses ”ISCMI. 1782”. I det indre er koret og tårnrummet overhvælvede, typen er sengotisk. Skibet har fladt loft.

Inventar 
 Altertavlen er i barokstil med billedskærerarbejder forestillende Kristus og Moses, skænket af Gedske Lucasdatter. I 1895 fik den nyt altermaleri – en kopi af Carl Blochs ”Julenat”.
 Prædikestolen er af nyere dato.
 Døbefonten er en romansk granitfont og stammer fra kirkens ældste tid. Den har løvefigurer og løvværk.
 En indskriftstavle fra 1695 over Bertel Fædder, Laurits Friis og deres hustru Gedske Lucasdatter har tidligere siddet i et gravkammer under kirkegulvet.

Eksterne kilder og henvisninger 
 Trap Danmark – fjerde udgave, 7. bind, Aarhus Amt
 Gangsted Kirke hos KortTilKirken.dk
 Gangsted Kirke hos danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Bastruptårnet

Bastruptårnet, også kaldet Bastrup Tårnet, Bastrup Stenhus eller Bastrup Ruin er en middelalderruin beliggende ca. 50 meter nord for Bastrup Sø ved Lynge i Allerød Kommune.
Da kildematerialet om tårnet er meget sparsomt, vides der ikke meget om bygherren, men det menes, at tårnet blev bygget i første halvdel af 1100-tallet af Ebbe Skjalmsen, også kaldet Ebbe de Bastetorp, en farbror til biskop Absalon. Med sine 6 meter tykke mure, bygget af frådsten, og udvendige diameter på 21 meter har anlægget været blandt Nordeuropas største på den tid.

Historikeren Vilhelm la Cour undersøgte området omkring Bastruptårnet i 1949 og 1962 for Nationalmuseet.
Han fandt da ingen spor af tidligere bygninger omkring tårnet og konkluderede at tårnet synes at have karakter af frit og enligt liggende tårn.
La Cour hævdede at tårnet var et vagttårn til overvågning "Nordøstsjællands vigtigste fædselsårer" ved vestenden af Bastrup Sø.

I 1992 fandt en privat via en detektor en hvid mønt fra Christian 4.s tid 1602.

Tårnet anses som en såkaldt donjon,
der kendes fra andre steder i Europa.

Området omkring Bastruptårnet er åbent for besøgende. 
Der er en parkeringsplads omkring 50 meter fra tårnet.
Et par 100 meter vest for tårnet ligger et shelter.

Henvisninger

Eksterne kilder/referencer
Foreningen Naturparkens Venner om Bastruptårnet

Bygninger, konstruktioner og anlæg fra middelalderen i Danmark
Bygninger, konstruktioner og anlæg i Allerød Kommune
Borgruiner i Danmark
Fredede fortidsminder i Danmark
MASH: A Novel About Three Army Doctors

MASH: A Novel About Three Army Doctors er en bog på engelsk, som dannede grundlag for filmen MASH og senere TV-serien M*A*S*H.

Bogen er skrevet af Richard Hookers og blev udgivet først i 1968. Bogen handler om et fiktivt felthospital under Koreakrigen. Forfatteren var selv læge under Koreakrigen.

Richard Hookers skrev fra 1972 en række efterfølgende bøger, som alle havde "M*A*S*H", som en del af titlen. En del af disse bøger er skrevet sammen med William E. Butterworth.

Romaner fra USA
Litteratur i 1968
Planetstien (Fjerritslev)

Fjerritslev planetsti begynder ved Naturcentret i Fjerritslev, hvor der står en model af solen. Planeterne finder man som perler på en snor, over en en strækning på ca. 6 km fra Fjerritslev til Kollerup. Stien viser solsystemet i størrelsesforholdet 1 til 1.000.000.000. Planeterne står på små sokler langs Brøndumvej og Kollerup Strandvej til havet.

Se også 

Veje i Danmark
Fjerritslev
IFK Norrköping

IFK Norrköping er en svensk fodboldklub, der spiller i den bedste svenske række, . Klubben vandt i 2007-sæsonen Superettan og rykkede derfor op.

Norrköping har været svenske mestre 13 gange, senest i 2015.

Danske spillere 
 Søren Andersen
 Rasmus Lauritsen

Kendte spillere 
 Nils Liedholm
 Mathias Florén
 Thomas Brolin
 Gunnar Nordahl
 Gunnar Heiðar Þorvaldsson

Eksterne henvisninger 

 IFK Norrköpings websted

Fodboldklubber i Sverige
Etableret i 1897
Norrköping
Fanejede fodboldklubber
Ljungskile SK

Ljungskile SK er en svensk fodboldklub, som spiller i den tredjebedste svenske række, Division 1. Klubben blev grundlagt i 1926 og har hjemsted i byen Ljungskile, der har 3.500 indbyggere.

Klubben spillede i 1990 i den svenske række Division 5, og rykkede i 1990'erne løbende op gennem rækkerne, indtil de i 1997 nåede den bedste svenske række Allsvenskan. Klubben opnåede dog kun en enkelt sæson i den bedste række. Klubben rykkede atter op i Allsvenskan, hvor de spillede 2008-sæsonen, men rykkede igen ned.

Danske spillere 
Ingen

Kendte spillere 
 Ulf Ottosson

Eksterne henvisninger 

 Ljungskile SK's websted 

Fodboldklubber i Sverige
Etableret i 1926
Fanejede fodboldklubber
GIF Sundsvall

GIF Sundsvall er en svensk fodboldklub, som spiller i den svenske række, .

Danske spillere 
Tonny Larsen (1981)

Niels-Ove Rasmussen (1981)

Kendte spillere 
 Tomas Brolin
 Mathias Florén

Eksterne henvisninger 

 GIF Sundsvalls websted 

Fodboldklubber i Sverige
Etableret i 1903
Sundsvall
Fanejede fodboldklubber
Waiting on a Friend

"Waiting on a Friend" er en sang fra rock ‘n’ roll bandet The Rolling Stones album fra 1981 Tattoo You.

Indspilningerne til ”Waiting on a Friend” begyndte sent i 1972, op gennem 1973 i Kingston Jamaica, under albummets Goats Head Soup tilblivelse, da bandet stadig havde Mick Taylor i bandet. Hans guitar blev overdubbet ved optagelserne i april, 1981, da sangen blev valgt af Tattoo You produceren Chris Kimsey, som en af de sange bandet skulle arbejde med til albummet.

Keith Richards sagde om sangen i bogen Ifølge The Rolling Stones:” ” Waiting on a Friend” er en af de sange man nogle gange skriver, og når så hører den igen tænker man:” Hvad handlede den egentlig om?” Det er mest bare en sød sang, og jeg tror ikke, der er nogen hemmelig dagsorden. Meget få af de ting vi har skrevet, har nogen som helst at gøre med det der virkelig sker, af den simple grund at vi har alt for meget at skjule !”
 
Teksten viser om en mere moden side af sangeren Mick Jagger. Han fortæller om at skubbe kvinder lidt i baggrunden for, at prøve finde mere mening i sit liv, og opdage de virkelige venner i livet: 

Musikerne der indspillede nummeret var følgende. Jagger var forsanger, mens Richards og Taylor spillede de elektriske guitarer. Trommerne spillede Charlie Watts, mens Bill Wyman spillede bass. Sonny Rollins spillede saxofon, og Nicky Hopkins klaveret. Koret bestod af Richards og Jagger .  

Nummeret blev udgivet som den anden single efter ”Start Me Up”, og ”Waiting on a Friend” blev nummer 13. i USA på singles charts. Helt så godt gik det ikke i Europa, hvor den kun fik en 50. plads på UK Singles Chart.

Selvom den både var på Rewind (1971-1984) og senere Jump Back, kom den ikke med på 2002 opsamlingsalbummet Forty Licks. En live version blev optaget under deres Bridges to Babylon Tour, og udgivet på 1998 live albummet No Security.

Eksterne kilder og henvisninger 

Officiel tekst 
Tekst og info om “Waiting on a Friend”
Facts om “Waiting On A Friend”

Fodnote 

Rolling Stones-sange
Singler fra 1981
Naust

En naust (da: nøst) er et hus til opbevaring af både og fiskeredskaber, oftest anlagt med den ene gavl mod vandet.

Ordet naust fra norsk; den første del nau- har sammenhæng med norrønt nór, der betyder skib og latin navis, der ligeledes betyder skib. Bygningstypen anses for næsten lige så gammel som båden.

En naust består normalt af to parallelle stenmure med tag og gavle af træ. Gulvet er næsten altid en fortsættelse af stranden i form af jord- eller stengulv. Ofte er en naust delvist nedgravet i terrænet.

Ved Augustenborg på Als er der opført en naust helt i træ, hvor også altså også gulv og vægge er af tømmer, hvilket er usædvanligt. Den bruges til at opbevare det rekonstruerede vikingeskib Sebbe Als.

Referencer

Bygninger, konstruktioner og anlæg fra vikingetiden
Bygninger
Sejlads
Gule førertrøje

Den gule førertrøje (fransk Maillot jaune) er en trøje som uddeles efter hver etape af cykelløbet Tour de France til den cykelrytter som sammenlagt fører løbet efter etapen. Vinderen af trøjen har ret til at bære den i den følgende etape.

Føreren i Tour de France er den cykelrytter som har brugt kortest tid totalt på etaperne. En cykelrytters tid i den samlede opgørelse kan formindskes som en bonus for at vinde en etape eller komme først til toppen af en stigning, og den kan forøges som straf ved brud på løbsreglerne.

Tour de France var den første idrætskonkurrence hvor føreren bar den gule trøje. Nu er det normalt i flere andre cykelløb og idrætskonkurrencer med en gul førertrøje.

Trøjen, erhvervet på sidste etape
To gange har vinderen af Maillot jaune i Tour de France ikke haft trøjen i løbet af løbet og kun båret den på podiet efter sidste etape. 

Det skete i 1947 (Jean Robic) og i 1968 (Jan Janssen).

HD
Den gule trøje er påført initialerne HD, som henviser til og med respekt for Tour de Frances første direktør Henri Desgrange.

Se også 
 Tour de France-vindere

Ekstern henvisning 

Tour de France
Cykeltrøjer
Grønne pointtrøje

Den grønne pointtrøje () bæres af den som fører pointkonkurrencen i Tour de France. Trøjen blev introduceret i 1953. 

Pointkonkurrencen står almindeligvis mellem de bedste sprintere. Point deles ud ved målstregen og ved spurter undervejs. I mål fordeles pointene blandt de første ryttere i forhold til, hvilken type etape det er, som blandt andet er afhængig af, hvor stor sandsynlighed der er for, at etapen afsluttes med massespurt. 

Fra 2011 er der lavet nye regler for pointuddelingen:
 Flade etaper: 45, 35, 30, 26, 22, 20, 18, 16, 14, 12, 10, 8, 6, 4, 2 point til de første 15 ryttere
 Kuperede etaper: 30, 25, 22, 19, 17, 15, 13, 11, 9, 7, 6, 5, 4, 3, 2 point til de første 15 ryttere
 Bjergetaper: 20, 17, 15, 13, 11, 10, 9, 8, 7, 6, 5, 4, 3, 2, 1 point til de første 15 ryttere

På etaperne er der indlagt en spurt hvor der gives point.
 Indlagt spurt: 20, 17, 15, 13, 11, 10, 9, 8, 7, 6, 5, 4, 3, 2, 1 til de første 15 ryttere

Cykelryttere som har vundet den grønne trøje flere gange 

* Erik Zabel er blevet frataget sejren i 1996 på grund af doping.

Vindere af den grønne trøje 

* = Vindere af den grønne trøje som ikke vandt en etape undervejs.

Tour de France
Cykeltrøjer
Almen boligorganisation

I Danmark er der godt 1.000 almene boligorganisationer. De består samlet af godt 7.000 boligafdelinger med i alt 550.000 almene boliger.

Boligorganisationen ejer ikke ejendommene i organisationen, dem er de enkelte afdelinger selv ejere af.

De fleste almene boligorganisationer er medlem af Boligselskabernes Landsforening, der er en interesse- og brancheorganisation.

Der er stor forskel på de almene boligorganisationer. De administrerer fra mindre end 10 til mere end 40.000 boliger..

Sideaktiviteter 
Boligorganisationen eller de enkelte boligafdelinger kan iværksætte sociale aktiviteter og fritidsaktiviteter, som dog primært skal være rettet mod beboere i afdelinger. Der må ikke være tale om aktivitet, hvor der er tale om løsning af kommunale opgaver.

Noter & kilder

Eksterne henvisninger 
 Retsinformation – Almenboligloven
Isaiah Berlin

Isaiah Berlin (; født 6. juni 1909, død 5. november 1997) var en politisk filosof og idéhistoriker. Hen blev født i Riga i Letland, den gang en del af det Russiske Kejserrige.

Berlin var den første jøde som havde sæde ved All Souls College, Oxford og han var den første præsident ved Wolfson College, Oxford. Han blev slået til ridder i 1957 og fik ordenen Order of Merit i 1971.

Eksterne henvisninger 

Jøder fra Rusland
Jøder fra Letland
Filosoffer fra Storbritannien
Personer fra Riga
Æresdoktorer ved University of Cambridge
Bettina Aller

Bettina Charlotte Aller (født 23. juni 1962) er bestyrelsesformand og overdirektør i medievirksomheden Aller Media, som hun også er medejer af.

Hun har skrevet tre bøger, har været på seks nordpolsekspeditioner, fire alene og to med sin ægtefælle Jean Gabriel. Under den anden ekspedition rev Bettina Aller sin arm af led og måtte hentes ud fra isen, inden hun nåede Nordpolen. De to ekspeditioner er af Jean Gabriel optaget på film og sendt på DR1, TV2, Discovery Channel og National Geographic under titlerne "Lovers on the ice" og "99 days on the ice" men har hidtil kun gennemført en af dem.

Aller har to børn født i hhv. 1993 og 1996 fra sit første ægteskab med Ole Simonsen. Hun er i andet ægteskab gift med den franske freelance-fotograf Jean Gabriel Leynaud, med hvem hun har to tvillingesønner.

Kilder 

Erhvervsfolk fra Danmark
Erhvervskvinder
Aller Media
Personer i Kraks Blå Bog
Danskere i 1900-tallet
Danskere i 2000-tallet
MGP Nordic 2007

MGP Nordic 2007 blev afholdt den 24. november 2007 i Oslo, Norge. Det var første gang Finland deltog i konkurrence, sammen med Danmark, Sverige og Norge. Det var 3. gang MGP Nordic blev afholdt og der deltog 8 artister, de 2 bedste fra hver af de deltagende lande.

Værterne ved dette års MGP Nordic var Stian Barsnes Simonsen og Nadia Hasnaoui.

Showet var delt op i to dele, hvor der var 4 artister, en fra hvert land, der gik videre til superfinalen. Vinderen af dette års MGP Nordic blev Celine fra Norge. I finalen havde hvert land 10.000 point, som der blev delt ud til de øvrige lande, alt efter hvor mange procent af stemmerne de havde fået.

Deltagerne og sange 
 Mathias – Party (Danmark)
 Amalie – Til Solen Står Op (Danmark)
 Celine – Bæstevænna (Norge)
 Martin og Johannes – Når Vi Blir Berømt (Norge)
 Vendela – Gala Pala Gutchi (Sverige)
 SK8 – Min Största Första Kärlek (Sverige)
 Sister Twister – Fröken Perfekt (Finland)
 Linn – En Liten Önskan (Finland)

Pointfordeling 

2007
Musik i 2007
Pomerans

 
Pomerans (Citrus × aurantium) er en citrusfrugt, der stammer fra Indien. Det er en lille appelsinlignende frugt. Den er muligvis stamformen til mange andre dyrkede citrusfrugter.

Beskrivelse 
Frugten vokser på et op til 15 m højt, tornet træ. Blomsterne er store og rødlige.

Anvendelse 
Af pomeransen anvendes olie og skaller. De er smagsstoffer i likørerne Grand Marnier, Cointreau og Curacao.

Underarter 
 Bergamot (Citrus aurantium ssp. bergamia)

Se også 
 Appelsin

Nytteplanter fra Asien
Citrusfrugter
Citrus
Overgård

Overgård Gods er en hovedgård beliggende i Udbyneder Sogn, Gjerlev Herred i det tidligere Randers Amt. Den ligger på sydsiden af Mariager Fjord ikke langt fra udløbet i Kattegat, sydøst for Hadsund, nu i Randers Kommune.

Bygningerne er opført omkring 1550 af rigsråd Jørgen Lykke, der havde overtaget godset fra kronen ved nogle byttehandler i 1545. Hovedbygningen består af en lang hovedfløj med to korte sidefløje og et slankt rundt vindeltrappetårn. Godset fik birkeret i 1549 og havde det til 1815. 

1938-1981 var Overgård ejet af Flemming Juncker, der var kendt fra modstandsbevægelsen under 2. verdenskrig . Han iværksatte store landvindingsarbejder, der udvidede godsets jorder med ca. 1.000 ha, dels fra Mariager Fjord, dels fra Kattegat.
I 1947 begyndte Juncker eksperimenter med majsdyrkning og tilsåede større arealer med majs i 1948 og 1949.
Erfaringerne rapportede han om i Tidsskrift for Landøkonomi.
Siden kom det i Alex Brask Thomsens eje (perioden 1984-2005). Han lod de gamle avlsbygninger nedrive.

Godset ejes i dag af Brask Thomsens svigersøn, Peter Andersen. Der er 3.322 ha jord inkl. Dronninglund Storskov i Nordjylland, og godset har i alt 40 ansatte.

I 2022 åbnedes en 152 MW vindmøllepark hvoraf en del er på godsets jorder, og kommunen gav tilladelse til en stor solcellepark.

Referencer

Eksterne kilder/henvisninger 
 Trap Danmark 4. udg. 1925
 Overgård Gods' hjemmeside

Herregårde i Mariagerfjord Kommune
Herregårde i Randers Amt
Herregårde i Randers Kommune
Fredede slotte og herregårde i Danmark
Mariager Fjord
Citrongræs

Citrongræs (Cymbopogon) bliver ofte anvendt som krydderi i asiatisk mad (specielt mad fra Vietnam, Thailand, Laos og Malaysia).
Citrongræs smager af citrus og kan anvendes både tørret og frisk. 
Stilken kan ikke spises, da den er for hård. Dog hakkes og koges stilken ofte med i supper, men fjernes inden servering.

Andre anvendelser 
Citrongræs bliver også anvendt som duftstof i parfumer og olier. Citrongræs kan på grund af dets stærke lugt anvendes til at holde insekter væk.

Krydderurter
Græs-familien
Krydderier
Boligforening

En boligforening er en forening, der administrerer boliger. Mange ikke-privatejede boliger er administreret i boligforeninger. Der er dermed tale om et bredt begreb, men det drejer sig typisk om administration af 

 Almene boliger
 Ældreboliger
 Ungdomsboliger

Organisation 
Almene boliger udgør en stor del af boligerne i boligforeningerne. Disse boliger er organiseret i afdelinger, som er selvstændige økonomiske enheder. Hver afdeling vælger typisk på et årligt beboermøde en afdelingsbestyrelse.

Medlemmerne i afdelingsbestyrelserne vælger eller indgår i repræsentantskabet for boligforeningen, som er foreningens øverste myndighed. Repæsentatskabet tager beslutninger om f.eks. nybyggeri, godkender regnskaber for de enkelte afdelinger og vælger en bestyrelse for foreningerne. Foreningsbestyrelsen står for den overordnede ledelse af foreningen herunder drift, administration og udlejning.

Forening
Kooperativer
Foreninger
Almene boligorganisationer
Thailands nationalvåben

Thailands nationalvåben kendetegner Garuda (Solørnen), en figur fra den indiske/den hinduistiske mytologi. 

I Thailand bliver denne figur brugt som den royale families symbol. 

Garuda kendetegner også Indonesiens nationalvåben. 

Nationalvåben
Rigsvåbener fra Asien
Kavaler

En kavaler betegner bl.a. en mand, der er dannet, høflig og beleven i sin opførsel især over for damer.

Betyder oprindelig en ridder og rytter.

Mænd
Samfund
The Wall Street Shuffle

The Wall Street Shuffle er en populær sang, skrevet af bandet 10cc i 1974.

Instrumentering 
 Eric Stewart: Klaver, vokal
 Graham Gouldman: bas, vokal
 Lol Creme: guitar, vokal
 Kevin Godley: trommer, vokal

Rocksange
10cc
Singler fra 1974
Johannes Krag

Johannes Krag, (også Jens eller Johan) ( – 1300) var en dansk biskop.

Krag var tidligere ærkedegn i Roskilde og afløste 1290 Ingvar Hjort på bispesædet. Han har vistnok deltaget i den provinssynode, der 1291 holdtes i Roskilde, og hvorved Odensekonciliets beslutninger af 1245 blev fornyede, men i den store strid, der lige efter begyndte mellem Erik Menved og Jens Grand, har Krag nærmest stået på kongens side.

Krag nævnes oftere som vidne under dennes breve, og kong Erik tilbagegav ham også nogle skipæn, som af tidligere konger var blevet skænket til Roskilde kirke, men som den i lang tid ikke havde haft rådighed over. Da Isarnus kom som pavelig nuntius til Danmark, støttede Krag ham i hans forsøg på at forsone de bitre modstandere.

Det opnåedes bl.a., at det i bispestaden København kom til personlige forhandlinger med ærkebispen (1299), uden
at disse alligevel førte til forlig. Af byen København gjorde Krag sig fortjent ved at give borgerne en udvidet stadsret 1294. Han havde været velgørende imod Sorø Kloster og fandt sin grav her, hvor hans ligsten endnu er bevaret.

Danskere i 1200-tallet
Biskopper over Roskilde Stift
Personer i Dansk Biografisk Leksikon
Førreformatoriske katolske biskopper fra Danmark
Lol Creme

Laurence Neil Creme, bedre kendt som Lol Creme (født 19. september 1947), er en engelsk musiker og musikvideoinstruktør, der er mest kendt for sin tid som guitarist i rockgruppen 10cc og vokalist i duoen Godley & Creme, og de to har instrueret videoer til Peter Gabriel, U2, 10cc og Frankie Goes To Hollywood.

Se også 
Godley & Creme

Musikere fra England
10cc
Thomas Raun

Thomas Raun (født 29. juni 1984) er en tidligere dansk fodboldspiller. Thomas Raun er søn af Poul-Erik Raun, tidligere spiller for Vordingborg IF.

Karriere

Silkeborg IF 
Raun startede på Silkeborg Fodbold College i 2002 og blev professionel året efter hos Silkeborg IF. Før han kom til Silkeborg IF havde han spillet i barndomsklubben Vordingborg IF. Dernæst kom han til Nykøbing Falster Alliancen, hvor han gjorde en rigtig god figur for efter at blive optaget på Silkeborg Fodbold College.

Viborg FF 
Efter 6 år i Silkeborg skiftet han i sommeren 2008 til naboerne fra Viborg FF.

Landskrona 
I 2010 gik turen så til Sverige, hvor han spillede for Landskrona BoIS i den næstbedste svenske række Superettan. Skiftet skete d. 26. marts 2010. Aftalen med Landskrona BoIS faldt på plads efter et træningsophold med klubben på Cypern.

Brønshøj 
31. august 2012 tegnede han kontrakt med Brønshøj Boldklub, hvor han er udset til at overtage pladsen efter Lasse Fosgaard, der netop var blevet solgt til Lyngby BK.

B.93 
Den 13. juli 2013 blev det bekræftet, at Thomas havde skrevet kontrakt med B.93.

Eksterne henvisninger 
 Thomas Raun  Brønshøj Boldklub.

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Silkeborg IF
Fodboldspillere fra Lolland-Falster Alliancen
Fodboldspillere fra Landskrona BoIS
Fodboldspillere fra Brønshøj Boldklub
Fodboldspillere fra B.93
Personer fra Vordingborg
Kyros (flertydig)

Kyros er navnet på flere persiske fyrstelige personer:
 Kyros 1. – perserkonge omkring 600 f.Kr.
 Kyros 2. – også kaldet Kyros den Store, perserkonge, grundlægger af Perserriget og Achæmenide-dynastiet i 6. århundrede f.Kr.
 Kyros den yngre – bror til kong Artaxerxes 2., død 401 f.Kr.
Godley & Creme

Godley & Creme var en engelsk popduo, der startedes via deres brud med rockgruppen 10cc. 
Kevin Godley og Lol Creme var også musikvideoinstruktører, og de har bl.a. instrueret videoer til U2, Peter Gabriel og The Police.

I Danmark kendes de mest for sangene "An Englishman in New York" (ikke at forveksle med Stings nummer af næsten samme navn), "Cry", og "Foreign Accents" (der blev brugt som kending til TV-serien Biffen).

Diskografi 
Album
 Consequenses – 1977
 Music From Qonsequenses – 1978
 L – 1978
 Freeze Frame – 1979
 Ismism/Snack Attack – 1981
 Birds Of Prey – 1983
 The History Mix Vol. 1 – 1985
 Changing Faces (The Best Of 10cc And Godley & Creme) - 1987
 Goodbye Blue Sky – 1988
 Body Of Work (1978 - 1988) - 2017

Duoer
Danish Open

Danish Open er en betegnelse for sportskonkurencer og andre konkurrencer afviklet i Danmark, hvor deltagerne ikke kræves medlemskab af det organiserede idrætsforbund. Der afvikles Danish Open i flere sportsgrene bl.a.:

 Danish Open var indtil 2002 betegnelsen for badmintonturneringen  Denmark Open. 
 Danish Open (tennis) - tennisturnering
 Danish Open (svømning) - svømmeturnering
 Danish Open BJJ - Jiu Jitsu turnering

Ud over sport afvikles 
 Danish Open i Stand-Up
Maurice Béjart

Maurice Béjart (Maurice-Jean de Berger) (født 1. januar 1927 i Marseille, død 22. november 2007 i Lausanne), var en fransk danser, koreograf og balletdanser.

Koreografi 
 1958 – L' étrange
 1956 – Symphonie pour un homme seul
 1952 – Eldfågeln

Filmografi i udvalg 
 1971 – Avignon
 1956 – Récréation 
 1952 – Eldfågeln

Eksterne henvisninger 

Personer fra Marseille
Balletdansere
Balletkoreografer
Moderne dans

Franskmænd i 1900-tallet
Franskmænd i 2000-tallet